
Ζωή Γεωργιάδου, «Εισαγωγή» 
(για το έργο Η Θυσία του Αβραάμ) 


Το θρησκευτικό δράμα Η Θυσία του Αβραάμ είναι ένα από τα πιο εγκωµμιασµένα και 
αντιπροσωπευτικά έργα του κρητικού θεάτρου. Στην έκδοση του Μέγα (1954), 
αποτελείται από 1.154 ζευγαρωτά οµοιοκατάληκτους δεκαπεντασύλλαβους στίχους, 
ενώ στην πιο πρόσφατη, τῶν ΒαΚΚετ και νη (επιοτί (1996 και 1998), το σύνολο τῶν 
στίχων ανέρχεται στους 1.144. Στις παλαιότερες βενετικές εκδόσεις η Θυσία 
επιγραφόταν ὡς «ιστορία ψυχωφελεστάτη ευγαλμένη από την Αγίαν Γραφήν». 
Λαμβάνοντας υπόψη, όµως, τις έμμεσες οδηγίες που παρεμβάλλονται στο κείµενο για 
τον ηθοποιό, είναι φανερό ότι το έργο γράφτηκε για το θέατρο (ΒαΚΚοτ 1997, 235) 


και πιθανώς παραστάθηκε στην Κρήτη ή στη Βενετία (Μέγας 1954, 82). 


Το πρότυπο και οι πηγές 
Η Θυσία του Αβραάμ. δεν έχει θεατρικούς προδρόμους στον κρητικό και γενικά στον 


ελληνικό κόσµο -- µε εξαίρεση δύο θρησκευτικά κείµενα µε υποτυπώδη, ωστόσο, 
θεατρική δομή (ΒακΚκει 1997, 223-224). Οι μόνες ελληνικές πηγές που µπορεί να 
χρησιμοποίησε ο ποιητής ή να εμπνεύστηκε απ᾿ αυτές είναι θρησκευτικές ομιλίες και 
θεολογικές πραγματείες, ύμνοι και θρησκευτικά συγγράμματα της εποχής για το θέμα 
αυτό. Στη Δύση, όµως, βρίσκουμε µια εντελώς διαφορετική εικόνα: εκεί η βιβλική 
ιστορία της θυσίας του Αβραάμ έγινε υπόθεση για ένα από τα πιο δημοφιλή 
μυστήρια. Το 1928 ο Ι. Μαυρογορδάτος ανακάλυψε στο Λονδίνο το ιταλικό έργο που 
στάθηκε πρότυπο της Θυσίας, το βιβλικό δράμα Πο [σαςίι του τυφλού ποιητή Τρι 
στοπο (1541-1585), το οποίο εκδόθηκε το 1586, έναν χρόνο μετά τον θάνατο του 
ποιητή του, και αφού είχε ήδη παρασταθεί δύο φορές (ΒακΚκοτ ἅς νϑη οπιοτί 1996, 
36-30). Η Θυσία του 4βραάμ δεν αποτελεί μετάφραση του ιταλικού προτύπου. Ο 
κρητικός ποιητής ακολούθησε, βέβαια, σε γενικές γραμμές το έργο του (τοίίο, 


εισήγαγε όμως πολλές αλλαγές στην πλοκή, στην «εξωτερική» δράση, 

τροποποιώντας έτσι και τη δοµή του δράματος. Εισήγαγε, ακόµη, πολλές 
τροποποιήσεις και στην «εσωτερική» δράση, δηλαδή στην ψυχοσύνθεση τῶν 
προσώπων και την εξέλιξή τους. Από την αρχή τα πρόσωπα της Θυσίας είναι 
διαφορετικά και διαφοροποιούνται κι άλλο, καθώς εξελίσσονται (ΒακΚκετ ἅς ναι 


σεπιετί 1906, 40-41). 


Χρονολόγηση και συγγραφέας 
Λαμβάνοντας υπόψη πως το πρότυπό της δημοσιεύτηκε το 1586, υπολογίζεται ότι η 


Θυσία γράφτηκε μεταξύ των ετών 1586 και 1635. µε περισσότερες πιθανότητες για 
τις αρχές του 17ου αιώνα, αφού είναι φυσικό να είχε περάσει κάποιο χρονικό 
διάστηµα, ώσπου ο [σαε]ι να γίνει πλατύτερα γνωστός και να φτάσει και στην Κρήτη 
(Τσαντσάνογλου 1975, 12). Σε άµεση συνάρτηση µε τη χρονολογία της συγγραφής 
του έργου, προβάλλει και το δεύτερο περιμάχητο πρόβλημα: ποιος είναι ο ποιητής 
του. Το όνομά του δεν µας παραδόθηκε από καμία γραπτή πηγή, αλλά πολλοί 
μελετητές (π.χ. Ἑανθουδίδης, Κριαράς, Πολίτης), στηριζόμενοι σε εσωτερικές 
ενδείξεις -λεξιλογικές, φραστικές και στιχουργικές ομοιότητες ανάµεσα στον 
Ερωτόκριτο και στη Θυσία- υποστήριξαν πως δημιουργός και της Θυσίας είναι ο 
Βιτσέντζος Κορνάρος᾽ και μάλιστα πως η Θυσία γράφτηκε κατά τη νεότητά του και 
λίγο πριν τον Ερωτόκριτο. Πρέπει να σημειώσουμε, πάντως, πως δεν υπάρχει γι’ αυτό 


βέβαιη μαρτυρία. 


Η υπόθεση 
Η υπόθεση του έργου προέρχεται από το γνωστό επεισόδιο της Παλαιάς Διαθήκης 


(Γένεση, κεφ. 22). Το δράμα αρχίζει µε την εμφάνιση ενός αγγέλου που ξυπνά τον 


ΓΗ χρονολογία αυτή αναγράφεται ὡς έτος αντιγραφής στο τέλος του ενός από τα δύο χειρόγραφα που 


παραδίδουν το κείµενο, τον Νανιανό κώδικα (Βλ. παρακάτω, στην ενότητα «Η διάδοση του έργου»). 


2 Ἡ Ζ Ἡ Ζ Ἡ ζ Ἡ 
Δεν υπάρχει, ωστόσο, συμφωνία για το ποιος από τους διάφορους Βιτσέντζους Κορνάρους που 
αναφέρονται στα κρατικά αρχεία της Βενετίας είναι ο ποιητής του Ερωτόκριτου και, κατ᾽ επέκταση, 


της Θυσίας, εφόσον ευσταθεί η προτεινόμενη πατρότητα. 

Αβραάμ και του αναγγέλλει τη θεϊκή προσταγή να θυσιάσει τον μονάκριβο γιο του. Ο 
πιστός Αβραάμ, έπειτα από έντονη ψυχική δοκιμασία, αποφασίζει να υπακούσει. 
Όταν εκμυστηρεύεται στη Σάρρα, που έχει ξυπνήσει και τον ρωτά επίµονα τί 
συμβαίνει, το φοβερό μαντάτο, αυτή ξεσπά σε γοερό θρήνο και λιποθυµά. Ο Αβραάμ, 
ύστερα από έναν εκτενή και οδυνηρό μεταξύ τους διάλογο, την πείθει να αποδεχθεί 
τη θέληση του Θεού και προετοιμάζει τον Ισαάκ για το ταξίδι, µε το πρόσχημα ότι θα 
θυσιάσουν ένα αρνί. Ύστερα από έναν σπαρακτικό αποχαιρετισµό της μάνας, 
πατέρας και γιος, συνοδευμένοι από δύο υπηρέτες, ξεκινούν για την κορυφή του 
βουνού, όπου πρόκειται να γίνει η θυσία. Κατά την πορεία οι δούλοι, παρατηρώντας 
τη θλίψη του αφέντη τους, ζητούν να μάθουν τί τον βασανίζει. Ο Αβραάμ. τούς 
αποκαλύπτει την αλήθεια και φανερώνει, για ακόµη μία φορά, τη σταθερή απόφασή 
του να εκτελέσει τη διαταγή του Θεού. Όταν φτάνουν στην κορυφή του βουνού, ο 
Αβραάμ. ανακοινώνει στον Ισαάκ τον πραγµατικό σκοπό του ταξιδιού τους και ο 
Ισαάκ προσπαθεί να τον μεταπείσει, αλλά τελικά υποκύπτει. Τη στιγµή που ο 
Αβραάμ ετοιμάζεται να τελέσει τη θυσία, εμφανίζεται πάλι ο άγγελος και λυτρώνει 
τον Ισαάκ αντικαθιστώντας τον µε ένα αρνί. Το έργο τελειώνει µε την επιστροφή 
πατέρα και γιου στο σπίτι και την προσευχή του Αβραάμ, που υμνεί την 


παντοδυναµία και ευσπλαχνία του Θεού. 


Δομή 
Ούτε το χειρόγραφο ούτε οι βενετικές εκδόσεις διαιρούν το έργο σε πράξεις και 


σκηνές, αντιθέτως η Θυσία παραδίδεται ὡς ενιαίο κείµενο. Λείπουν, επίσης, ο 
πρόλογος και τα χορικά, ενώ δεν τηρούνται οι νεοκλασικές συμβάσεις της ενότητας 
του χώρου (η δράση λαμβάνει χώρα όχι µόνο µέσα και έξω από το σπίτι του Αβραάμ, 
αλλά και πάνω στο βουνό και στους πρόποδές του) και της ενότητας του χρόνου (η 
δράση καλύπτει τουλάχιστον τρεις μέρες αντί για τις καθιερωμένες 24 ώρες). Ο 
ποιητής δεν αναφέρεται πουθενά στην εποχή και στον τόπο, όπου εκτυλίσσεται η 
δράση. Αυτά, άλλωστε, ήταν γνωστά στο κοινό του (ΒακΚκετ ὅς ναη (επιοτί 10996, 66- 


70). 

Ενώ από το έργο, όπως µας παραδίδεται, λείπουν οι σκηνικοί τίτλοι και οι 
άμεσες σκηνικές οδηγίες, οἱ μελετητές καταλήγουν στο συμπέρασμα πως υπάρχει 
σκηνική δράση, η οποία προσδιορίζεται από τον ποιητή µε έμμεσες σκηνικές οδηγίες 
μέσα στον λόγο τῶν προσώπων. Η Θυσία του Αβραάμ έχει τρία σηµεία κορύφωσης: 
τη συζήτηση ανάμεσα στον Αβραάμ και τη Σάρρα, την αναμέτρηση του Αβραάμ µε 
τον Σιμπάν και τον Σόφερ και, τελικά, τον αγώνα µε τον γιο του. Στη δομή του 
κειμένου, λοιπόν, γίνεται φανερή η σκιαγραφία πέντε "πράξεων" (ΒακΚκοι ὅς ναι 
σεπιοτί 1996, 65-67). Επίσης, διαβάζοντας προσεκτικά το τελευταίο μέρος του έργου, 
καταλαβαίνουμε πως η Θυσία έχει στην πραγματικότητα επίλογο στον οποίο ο 
κεντρικός ήρωας του δράματος (Αβραάμ) καλεί όλους, ηθοποιούς και ακροατήριο, να 
ευχαριστήσουν τον Θεό: ο επίλογος τελειώνει µε µια ευχή (ΒακΚκοτ ἅς ναη (επιοτί 
1996, 70-71). 

Παρόλο που ο κρητικός ποιητής ακολουθεί βασικά την πλοκή του (τοίΐο, 
εισάγει µερικές καινούριες σκηνές, ιδίως στη μέση του δράματος. Χαρακτηριστικό 
παράδειγµα αποτελεί η σκηνή των υπηρετών, η οποία ξαναπλάθεται και παίρνει 
σχεδόν τις διαστάσεις µιας "πράξης". Με τον τρόπο αυτό, ο κρητικός ποιητής 
δημιουργεί ένα από τα πιο αποτελεσματικά και σηµαντικά επεισόδια του δράματος, 
τη σύγκρουση του ευλαβούς Αβραάμ. µε τους εξίσου ευλαβείς, μα ρεαλιστές, 
υπηρέτες του. Μερικοί ερευνητές επέκριναν τη Θυσία, γιατί δεν έχει, κατά τη γνώμη 
τους, αρκετή δράση. Πρέπει, όµως, να έχουμε υπόψη µας πως, παρόλο που για το 
δράµα η «εξωτερική» δράση είναι απαραίτητη, η ουσία του βρίσκεται στην 


«εσωτερική» δράση, δηλαδή µέσα στα πρόσωπα (ΒαΚκΚοτ ἅς ναι (επιοτί 1996, 41-43). 


Τα πρόσωπα: Ο Αβραάμ 
Ο Αβραάμ, που αποτελεί το κύριο πρόσωπο του έργου, όπως χαρακτηριστικά 


φαίνεται και στον τίτλο του, από δραματουργική άποψη είναι ένα πρόσωπο 
περιορισμένων περιθωρίων δράσης. Ο κρητικός ποιητής, όμως, κατόρθωσε να 
δημιουργήσει έναν ήρωα που διανύει µια εσωτερική πορεία και βρίσκει τελικά, 


ύστερα από πολύ σκληρό αγώνα, την αυτοκυριαρχία του. Αρχικά, ο Αβραάμ βρίσκει 

αποτρόπαιο αυτό που του ζητά ο Κύριος και γι’ αυτό δεν υποτάσσεται αµέσως. Δεν 
αρνείται, βέβαια, στον Δημιουργό το δικαίωµα να διατάζει τα πλάσματά του. Η 
πρώτη του σκέψη είναι να θυσιαστεί αυτός αντί του παιδιού του, αλλά η προσφορά 
του μένει χωρίς απάντηση από την πλευρά του Θεού (Μέγας 1954, 88). Ύστερα, 
όµως, από τις αναμετρήσεις µε τη Σάρρα, τους υπηρέτες και τον Ισαάκ, γίνεται ο 
«πρωταθλητής της πίστεως», που δεν υποτάσσεται απλώς στην εντολή του Κυρίου, 
δεν είναι ένα άβουλο όργανο στα χέρια του Θεού: έχει αποφασίσει να κάνει τη θυσία 
µε όλη την καρδιά του, ὡς συνεργάτης Κυρίου. Ο χαρακτήρας του διαγράφεται 
καθαρά στη σκηνή που διεξάγεται καθ᾽ οδόν μεταξύ αυτού και τῶν δούλων. Ο Σόφερ 
προβάλλει στον κύριό του τις πλέον σοβαρές αντιρρήσεις κατά της επικείμενης 
θυσίας. Εντούτοις, ο λόγος του δεν κλονίζει τον Αβραάμ, αλλά φέρνει ακριβώς το 
αντίθετο αποτέλεσµα, αφού ο νους του φωτίζεται ακόµη περισσότερο και η πίστη του 
εκδηλώνεται σταθερή. Ο Αβραάμ πλέον δεν είναι µόνο πρόθυμος να εκτελέσει το 
θέληµα του Θεού, αλλά και αισθάνεται αγαλλίαση και ευχαριστεί τον Θεό που 
σκέφτηκε από αγάπη να του στείλει αυτή τη δοκιμασία. Καταλαβαίνει ότι αυτό που 
περιμένει ο Θεός είναι µια "θυσία". Έτσι, ο Αβραάμ, µετά από βαθμιαία εσωτερική 
εξέλιξη, φτάνει στο ύψιστο σηµείο της τελειώσεως (Μέγας 1954, 91-94). Η αληθινή 
θυσία, λοιπόν, είναι ένα βίωµα του πνεύματος: στο τέλος ο Ισαάκ πραγματικά 
θυσιάζεται και ακριβώς γι’ αυτόν τον λόγο ο Θεός τον δίνει πίσω στον Αβραάμ. Δεν 
έχει, λοιπόν, σημασία αν πραγματοποιείται στο τέλος η θυσία ή όχι, αφού την έκανε 


κιόλας η Σάρρα, ο Ισαάκ και ο ίδιος ο Αβραάμ (ΒακΚει ἅς ναπ Οσεπιοτί 1996, 50-54). 


Η Σάρρα 
Όταν αρχίζει να λαμβάνει ενεργό µέρος στο δράμα η Σάρρα, ανοίγεται µια καινούρια 


διάσταση: μπαίνει στη σκηνή η μητέρα κι έτσι ο Αβραάμ έχει να ξεπεράσει ένα 
ακόµη εμπόδιο. Στο τέλος, η Σάρρα δεν υποτάσσεται απλώς στο αναπόφευκτο, αλλά 
παραδίδει το παιδί της και κάνει πράγματι και αυτή τη θυσία (ΒακΚκοι ἅς ναη (επιοτί 


1996, 44-45). 

Ο Ισαάκ 
Στη Θυσία ο ρόλος του Ισαάκ είναι ουσιώδης. Το παιδί, που παρουσιάζεται υπάκουο, 


ικετεύει τον Αβραάμ να του χαρίσει τη ζωή και έτσι γίνεται ακόµα πιο δύσκολο για 
τον πατέρα να κάνει αυτό που πρέπει. Ο κρητικός ποιητής προσπαθεί να βρει τρόπους 
να µας απεικονίσει τον Ισαάκ πιο καθαρά και το πετυχαίνει µε την προσθήκη τριών 
καινούριων -σε σύγκριση µε το πρότυπο- σκηνών: τη σκηνή του ξυπνήματος, τη 
σκηνή του ντυσίµατος και τη σκηνή της συνάντησής του µε τη Σάρρα. Προσθέτοντας 
αυτές τις σκηνές, ο ποιητής μάς δείχνει πώς θέλει να βλέπουμε τον Ισαάκ: όχι σαν 
ένα παθητικό χαρακτήρα, σαν ένα άβουλο θύμα, αλλά ὡς πρόσωπο που παίζει τον 
δικό του ρόλο, δηλαδή τον ρόλο ενός παιδιού που συμμετέχει στη θυσία ὡς µέλος της 


οικογένειας (ΒαΚκΚκετ ὅς νη Ποπιστί 1096, 47-49). 


Οι υπηρέτες 
Στη Θυσία ο ποιητής δίνει στους υπηρέτες (Σιμπάν και Σοφέρ) σηµαντικό ρόλο, 


καθώς αυτοί παρουσιάζονται ὡς µέλη της οικογένειας που βλέπουν ό,τι συμβαίνει και 
καταλαβαίνουν τα προσωπικά αισθήματα, που οι άλλοι προσπαθούν να κρύψουν απ᾿ 
αυτούς. Άλλωστε, το επεισόδιο µε τοὺς υπηρέτες και τον Αβραάμ είναι μοναδικό: δεν 


απαντά σε κανένα από τα άλλα οµόθεµα δράματα (ΒαΚκΚοτ ἅς ναι (επιοτί 1996, 46). 


Γλώσσα και στιχουργία 
Ο κρητικός ποιητής χρησιμοποιεί τη γλώσσα µε τρόπο αβίαστο και ανεπιτήδευτο, µε 


απλότητα, ενάργεια και εκφραστική δύναμη, χαρακτηριστικά που απαντούµε επίσης 
στα σημαντικότερα μνημεία της κρητικής γλώσσας. Το έργο περιλαμβάνει πλήθος 
γνωμών, παροιμιών και παροιμιωδών φράσεων, ευχών, μοιρολογιών, διστίχων κλπ., 
που αποτελούν δείγματα άριστης χρήσης της λαϊκής γλώσσας. Το δράμα είναι δεμένο 
µε την ψυχή του λαού του, του τόπου του και του καιρού του και είναι γραμμένο στο 
ιδίωμα της ανατολικής Κρήτης και σε άψογο σοµοιοκατάληκτο δεκαπεντασύλλαβο 


στίχο. 

Η διάδοση του έργου 
Το παλαιότερο κείµενο της Θυσίας που γνωρίζουμε σήµερα είναι το χειρόγραφο που 


βρίσκεται στη Μαρκιανή Βιβλιοθήκη της Βενετίας, στον Νανιανό κώδικα (Μ) μαζί 
µε άλλα έργα της εποχής, και γράφτηκε στη Ζάκυνθο σε λατινικό αλφάβητο. Παρ᾽ 
όλα αυτά, ο Εμμανουήλ. Κριαράς υποστηρίζει ότι το γνησιότερο, άρα και 
ιδιωµατικότερο, κείµενο της Θυσίας παραδίδεται από το συγκεκριµένο χειρόγραφο, 
το οποίο εν πάση περιπτώσει θεωρείται πιο αξιόπιστος μάρτυρας από τον κώδικα 
Κολυβά (Κ) του 18ου αι., που πιθανόν αντιγράφει κάποια παλιότερη έντυπη έκδοση, 
γι αυτό και είναι ήσσονος σημασίας. Όπως και να χει, Η Θυσία του Αβραάμ πρέπει 
να έγινε γρήγορα δηµοφιλέστατη, γιατί αναφέρονται ή και σώζονται πάμπολλες 
εκδόσεις της από το 1668 κι έπειτα (βλ. Τσαντσάνογλου 1975, 10-11)’ ωστόσο, 
πιθανότατα πρωτοτυπώθηκε το 1696 (ΒαΚΚοτ 1997, 225), ενώ η πρώτη σωζόμενη 
ἐκδοσή της είναι του 1713 (Β) από το βενετικό τυπογραφείο του Απίοπίο ΒΟΠΟΙ͂Ι 
(Πούχνερ 2007, 883), που, σημειωτέον, την ίδια χρονιά εκτύπωσε και την πρώτη 
έκδοση του Ερωτόκριτου. Ο ποιητής, όταν έγραφε το θρησκευτικό δράμα, μάλλον το 
προόριζε να παιχτεί (ή να παίζεται) το Μεγάλο Σάββατο. Η θεματική και η συντομία 
του έργου (και η πιθανή ημέρα παράστασης) συνηγορούν υπέρ ενός μεικτού και 
ευρύτερου κοινού, του λαού του Μεγάλου Κάστρου (Ηράκλειο). Πολύ αργότερα, 
όταν αυτός ο µεικτός -λαϊκός και λόγιος- πολιτισμός έφτασε στο τέλος του, το 
κείµενο έγινε δημοφιλές μόνο ὡς λαϊκό ανάγνωσμα (ΒαΚΚετ ὅς ναι επιοτί 1906, 74- 
75). 

Στη σύγχρονη εποχή το κείµενο αποκατέστησε κριτικά ο Μέγας (1943 και 
αναθεωρημένη έκδοση το 1954), ενώ ακολούθησαν χρηστικές εκδόσεις από τον ίδιο 
τον Μέγα (χ.χ.έ.), τον Τωμαδάκη (1971) και την Τσαντσάνογλου (1971). Η τελευταία 


κριτική έκδοση εκπονήθηκε από τοὺς διαπρεπείς ολλανδούς κρητολόγους ΒακΚοτ και 


) Πρόκειται για τα λεγόμενα φραγκοχιώτικα (επειδή αφθονούν στην περιοχή της Χίου) ή 
φραγκολεβαντίνικα, δηλαδή ελληνικά γραμμένα ή τυπωμένα µε λατινικά γράμματα. Η συνήθεια αυτή 
ήταν πολύ διαδεδομένη και σώζονται αρκετά χειρόγραφα δείγματα της δημώδους γραμματείας µας, 


προερχόμενα από βενετοκρατούμενες/φραγκοκρατούμενες περιοχές. 

νθῃ Ωεπιοτί (1996), και την διαδέχτηκε η χρηστική έκδοση τῶν ίδιων δύο χρόνια 
αργότερα (1996), την ίδια χρονιά που κυκλοφόρησε η μετάφραση του έργου στα 
ισπανικά, µε αναδημοσίευση του ελληνικού κειμένου των ΒαΚκΚετ ἅς ναη (οπιετί και 
εισαγωγή, επίσης στα ισπανικά, από τον ΜαπιαΙ ΟοπΖά]οζ Κιπεόη. Εδώ τα 
αποσπάσματα ανθολογούνται µε βάση την κριτική έκδοση ΒακΚκει ἅς ναη Οεπιθτί 
1996, που αποτελεί καρπό µιας εικοσάχρονης (και πλέον) συστηματικής μελέτης και 
επεξεργασίας των (βασικών) μαρτύρων, χειρόγραφων και έντυπων, και περιλαμβάνει 
ως παράρτημα ολόκληρο το κείµενο του Μαρκιανού χειρογράφου (Νανιανός 
κώδικας) σε διπλωματική έκδοση, δηλαδή µε όλα τα αρχικά χαρακτηριστικά (π.χ. 
τονισμό, στίξη, ορθογραφία), φέρνοντας έτσι σε επαφή τον σύγχρονο αναγνώστη με 
τις αντιγραφικές συνήθειες της εποχής εκείνης (βλ. ΒαΚΚετ ἅς ναπ σεπιεῖί 1996, 351- 
379). 


Βιβλιογραφικές αναφορές 


ΒαΚΚετ ὅς ναη (εππεπί 1996 
πι Ε. ΒαΚκεγ ὅς Αιποϊιά Ε. νη («σοπιετί (επιμ.) Η Θυσία του Αβραάμ, 
κριτική έκδοση, Πανεπιστημιακές Εκδόσεις Κρήτης, Ηράκλειο 1996. 


Ῥακκει 19097 

πι Ε. Βακκετ, «Θρησκευτικό δράμα», Κοινωνία καὶ λογοτεχνία στην Κρήτη 
τής Αναγέννησης, επιμ. Ὀανια Ηο]ίοη,μτφρ. Ναταλία Λεληγιαννάκη, 
Πανεπιστημιακές εκδόσεις Κρήτης, Ηράκλειο 1997, σ. 223-252. 


Μέγας 1954 
Γεώργιος Α. Μέγας (επιμ.) Η Θυσία του Αβραάμ, κριτική έκδοση, Ελληνική 
Εκδοτική Εταιρεία, Αθήνα 1954. 

